otroci

**PRIDI IN NAREDI**

**Predstavitev področja, potek in kriteriji**

V LETOŠNJEM ŠOLSKEM LETU JE NATEČAJ **POPRI-OTROCI ZA PRIHODNOST** BOGATEJŠI ZA NOVO PODROČJE, KI VABI K SODELOVANJU UČENKE IN UČENCE-**PRAKTIKE.**

* **KDO: UČENCI OD 6. DO 9. RAZREDA (DVA UČENCA)**
* **DELAVNICI: MLAJŠI (6. In 7. r) IN STAREJŠI (8. In 9.r)**
* **KDAJ: MAJ 2013**
* **KJE: OŠ MILOJKE ŠTRUKELJ**
* **MOTIVATORJI: ŠOLSKI MENTORJI**

Za spodbujanje in prepoznavanje praktične ustvarjalnosti med mladimi se v letošnjem letu v sklopu natečaja **Otroci za prihodnost** ponuja možnost sodelovanja v ustvarjalnih delavnicah **PRIDI IN NAREDI.**

K udeležbi vabimo tiste učence, ki s svojimi izvirnimi rešitvami uporabljajo šolska znanja, izkušnje in jim dajejo praktično vrednost. Velikokrat smo v šoli priča otrokom, ki so pri ustvarjanju različnih izdelkov inovativni, iznajdljivi, zanesljivi in spretni. Tem otrokom se ponuja priložnost, da v teh ustvarjalnih delavnicah utrdijo zaupanje vase in se izkažejo v svoji ustvarjalnosti.

V tem segmentu natečaja učenci iščejo konkretne rešitve preko praktičnega izdelka in tako dokažejo določene organizacijske in ročne spretnosti, pri tem pa gojijo kritično mišljenje, pravo mero občutka za doseganje meril konkurenčnosti in tekmovalnosti. Pomembno je tudi, da svoj izdelek suvereno predstavijo, razmišljajo o možnostih realne uporabe in trženja in predvsem izpostavijo, kaj je v izdelku novega in unikatnega.

Želimo si, da bi mladi praktiki in vsi, ki jim stojimo ob strani, začutili smiselnost kreativnosti na področju tehnike in da bi se zavedali pomena njihovega talenta za razvoj družbe in okolja. Vse to pa mlade lahko vodi v pravilno izbiro izobraževalne poti, možnosti zaposlitve in v povezovanja nadarjenih mladih kadrov v lokalnem kraju.

1. **CILJI TEKOMOVANJA:**

* Uporabnost šolskega znanja, lastnih izkušenj in ustvarjalnosti.
* Povezovanje teoretičnih znanj skozi praktične aktivnosti.
* Odkrivanje nadarjenih praktikov pri ročni in strojni obdelavi gradiva.
* Usmerjanje učenca v iskanje ustrezne rešitve praktičnega izdelka , ki ustreza nakazani problematiki.
* Spodbujanje timskega dela: dogovarjanje, odločanje, upoštevanje zamisli, delitve dela, sprejemanje kritike in iskanja kompromisne rešitve.
* Ozaveščanje otrok o dopolnjevanju vsebin naravoslovja, tehnike, matematike, spoznavanja gradiv.
* Upoštevanje pravil varnosti pri delu ob pravilni uporabi zaščitnih sredstev.
* Prepoznavanje najbolj nadarjenih ustvarjalcev in navezovanje medsebojnih prijateljstev.
* Ozaveščanje o možnosti izobraževanja v lokalnem kraju, možnosti zaposlitve.
* Promocija tehnike in tehnologije.
* Spodbujanje mladih v prepoznavanju pomena konkurenčnosti in trženja.

1. **POTEK TEKMOVANJA - FAZE**

|  |  |  |
| --- | --- | --- |
| **FAZA** | **AKTIVNOST** | **ČAS**  **(min)** |
| 1. **PREDSTAVITEV PROBLEMA-organizatorji** | Opredelitev problema, možnosti gradiv, orodij in naprav, pravila tekmovanja, čas aktivnosti. | 10 |
| 1. **ISKANJE REŠITVE** | Dogovarjanje, skiciranje, razvijanje zamisli, vzpodbujanje kreativnosti in izvirnosti rešitve. | 15 |
| 1. **PRAKTIČNA AKTIVNOST** | Delovni postopki ob upoštevanju pravil varstva pri delu. | 90 |
| 1. **PREDSTAVITEV**   **IZDELKA, MOŽNOSTI TRŽENJA** | Predstavitev zamisli-skice, demonstracija,  predstavitev izdelka, možnosti izboljšav-vizije. | 20 |
| **SKUPNI ČAS** | | **135min**  **(3 š.u.)** |

1. **VLOGA MENTORJA**

Priporočljivo je, da učence spremljajo šolski mentorji, ki opozarjajo otroke le na upoštevanje pravil varnega dela. Mentorji učencem ne pomagajo pri praktičnem delu in jim ne nudijo svojih rešitev.

1. **GRADIVA IN PRIPOMOČKI ZA DELO**

Vsa gradiva, orodja in naprave za praktično delo priskrbi organizator. Pri izdelku se lahko uporabijo kombinirani materiali (papir, les, umetna snov, kovina,. . .) ali nenevarne odpadne embalaže.

1. **IZZIV-PROBLEM**

Organizator bo pripravil več različnih problematik iz lokalnega okolja in izbral izziv po naključnem žrebu:

**PRIMER: RADI BI OCENILI MOČ IN SMER VETRA, PREDEN SE PODAMO NA IGRIŠČE IGRAT KOŠARKO.**

**Učenci bodo razdeljeni glede na starost v dve starostni skupini. Izziv bo za vse isti, razlika bo le v gradivu, ki ga bodo lahko uporabili za izdelek.**

1. **KRITERIJI OCENJEVANJA**

Vrednotenje je javno, poteka pred publiko in vsemi sodelujočimi.

Tekmovalna komisija je sestavljena iz strokovnih delavcev iz področja tehnike, podjetništva in pedagoških delavcev (3 člani).

Tekmovalna komisija si ogleda izdelke in po potrebi učence vpraša za pojasnilo pri izvedbi ali delovanju. Komisija lahko tudi nakaže možnosti izboljšave in spodbudi učenca pri iskanju dodane vrednosti.

**Ocenjevalni kriteriji:**

|  |  |  |
| --- | --- | --- |
| **KRITERIJ** | **Opis** | **Točke** |
| **IDEJA-KREATIVNOST** | Originalnost ideje-skica, iznajdljivost, izkoristek materialov, polizdelkov, stopnja ustvarjalnosti-izvirnost. | **30** |
| **UPORABNOST-DELOVANJE** | Preizkus delovanja, namen izdelka, uporaba. | **15** |
| **IZDELAVA-VARNOST PRI DELU** | Upoštevanje pravil organiziranega praktičnega dela, pravil varnosti pri delu-zaščitna sredstva, ekonomična raba gradiv. | **10** |
| **KVALITETA IZDELAVE**  **IZDELKA** | Ocena natančnosti, estetski videz. | **10** |
| **PREDSTAVITEV IZDELKA-USTNO** | Opis postopkov od zamisli do izdelka, zagovor svojega izdelka. | **10** |
| **MOŽNOST TRŽENJA –OKVIRNA CENA** | Ali je izdelek zanimiv za trženje. | **5** |
| **SKUPNO** | | **80** |

1. **ZAKLJUČEK IN OBJAVA REZULTATOV**

Ocenjevalna komisija sproti komentira in utemeljuje ocenjevanje glede na stopnje kriterijev. Po krajšem posvetovanju razglasi dosežke učencev. Učenci bodo nagrajeni na zaključni konferenci projekta **POPRI-OTROCI ZA PRIHODNOST**.

otroci**PRIJAVNICA NA NATEČAJ 2013**

**PRIDI IN NAREDI (inovatorji praktiki)**

ŠOLA (naziv in naslov):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UČENEC/UČENCI (največ trije učenci na prijavnicah na vseh področjih)

|  |  |  |
| --- | --- | --- |
| ŠTEVILO | IME IN PRIIMEK | STAROST |
|  |  |  |
|  |  |  |

MENTOR (ime priimek in e-naslov): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S prijavo na ta natečaj, avtorji in njihovi starši soglašajo z javno objavo rezultatov in dovoljujejo objavo fotografij, ki bodo nastale na zagovorih nalog in zaključni konferenci.

Datum: \_\_\_\_\_\_\_\_\_\_\_\_\_\_\_\_ Podpis mentorja/-ice:\_\_\_\_\_\_\_\_\_\_\_\_\_\_\_\_\_\_\_\_\_\_\_ Žig šole: